EkBass/fiwiki-20250220-pages-articles huggingface dataset:
Vapauden henki

Vapauden henki (Le Génie de la Liberté) on ranskalaisen Auguste Dumontin tekemä veistos, joka sijaitsee Pariisissa Place de la Bastille -aukiolla olevan Colonne de Juillet -pylvään huipulla. Ludvig Filip I päätti rakentaa 13. joulukuuta 1830 muistomerkin Heinäkuun vallankumouksen uhreille. Kuningas valitsi 1831 Place de la Bastillelle rakennattavasta Colonne de Juillet -pylväästä. Sen rakentamisen aloitti Jean-Antoine Alavoine, ja sen viimeisteli tämän yhteistyökumppani Joseph-Louis Duc. Pylvään huipulle kuningas valitsi Auguste Dumontin Vapauden henki -nimisen veistoksen. Pronssista tehty 400 cm korkea patsas valmistui 1836. Veistos esittää maskuliinista vapauden hahmoa. Hahmo on hoikkarakenteinen, ja sen käsivarret ja siivet ovat levitetyt. Hahmo seisoo vasemman jalan varpaidensa varassa ja on ikään kuin nousemassa ilmaan. == Lähteet == == Aiheesta muualla == Luokka:Veistokset Luokka:Ranskan taide Luokka:Pariisin rakennukset ja rakennelmat
Trefonen

Trefonen [trɪˈvɒnɪn]http://phonetic-blog.blogspot.fi/2010/01/ruyton-how- many.html on kylä Shropshiren () kreivikunnassa Englannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin, sillä seudulla on puhuttu vanhastaan kymrin kieltä. 1800-luvulla paikallisessa kirkossa pidettiin jumalanpalveluksia kymriksi,http://www.northwest.demon.co.uk/pi332.htm ja kymrin puhuminen on jatkunut seudulla ainakin 1900-luvun puolelle ja joissain yksittäisissä perheissä mahdollisesti näihinkin päiviin asti.http://tredelyn.blogspot.fi/2007/09/welsh-on-march.html Kylän nimi on sekin kymrinkielistä alkuperää ja muodostuu kymrin kielen sanoista tref 'kylä, pikkukaupunki' ja onnen 'saarni'. Nimi tarkoittaa siis suomeksi "saarnikylää". == Lähteet == == Aiheesta muualla == Luokka:Asutut paikat Shropshiressä Luokka:Englannin kylät
Jääkiekon nuorten 1. divisioonan maailmanmestaruuskilpailut 2008

Ajankohta 9.–18. joulukuuta 2007 Isäntämaat (A-lohko) (B-lohko) Joukkueet 12 Nousi pääsarjaan 2009 Putosi 2\. divisioonaan 2009 Jääkiekon nuorten 1. divisioonan maailmanmestaruuskilpailut 2008 järjestettiin 9.–18. joulukuuta 2007. == A-lohko == === Sarjataulukko === === Ottelut === == B-lohko == === Sarjataulukko === === Ottelut === Luokka:Jääkiekon nuorten maailmanmestaruuskilpailut Luokka:Vuoden 2008 jääkiekko
Jääkiekon nuorten 1. divisioonan maailmanmestaruuskilpailut 2009

Ajankohta 14.–21. joulukuuta 2008 Isäntämaat (A-lohko) (B-lohko) Joukkueet 12 Nousi pääsarjaan 2010 Putosi 2\. divisioonaan 2010 Jääkiekon nuorten 1. divisioonan maailmanmestaruuskilpailut 2009 järjestettiin 14.–21. joulukuuta 2008. Joukkueet pelasivat kahdessa lohkossa, joista A-lohko pelattiin Herisaussa, Sveitsissä ja B-lohko Aalborgissa, Tanskassa. Molempien lohkojen voittaja nousi vuoden 2010 kisoihin ylempään divisioonaan ja lohkojen viimeiset tippuivat alemmalle tasolle. == A-lohko == A-lohko pelattiin 14.–20. joulukuuta Herisaussa, Sveitsissä. == B-lohko == B-lohko pelattiin 15.–21. joulukuuta Aalborgissa, Tanskassa. Sveitsi ja Itävalta nousivat ylimmälle sarjatasolle vuoden 2010 maailmanmestaruuskilpailuihin. Viro ja Unkari tippuivat seuraavaksi vuodeksi 2. divisioonaan. Luokka:Jääkiekon nuorten maailmanmestaruuskilpailut Luokka:Vuoden 2009 jääkiekko Luokka:Sveitsin jääkiekko Luokka:Tanskan jääkiekko Luokka:Tanskan urheilutapahtumat Luokka:Aalborgin kunta
Charles Pomeroy Stone

Charles Pomeroy Stone (30. syyskuuta 1824 Greenfield, Massachusetts, Yhdysvallat – 24. tammikuuta 1887 New York, New York, Yhdysvallat) oli yhdysvaltalainen upseeri ja insinööri. Hän palveli Yhdysvaltain armeijassa Meksikon–Yhdysvaltain sodassa ja sisällissodassa. Hän toimi myös 12 vuoden ajan Egyptin kediivin joukkojen nykyaikaistajana. Viimeiset vuotensa Stone työskenteli Vapaudenpatsaan pystytystöiden pääinsinöörinä. == Sotilasura Yhdysvalloissa == Stone syntyi 1824 ja valmistui West Pointin sotilasakatemiasta 1845. Hän palveli Meksikon–Yhdysvaltain sodassa sotamateriaaliupseerina. Hän sai brevetin urheudestaan Molino del Reyn ja Chapultepecin taisteluista. Meksikon-sodan jälkeen Stone tutustui 18 kuukauden ajan Euroopassa Ranskan, Preussin ja Ruotsin armeijaan. Hänet nimettiin 1851 uuden armeijan Tyynenmeren asehaaran sotamateriaalivastaavaksi. Stone päätti kuitenkin jättää armeijan 1850-luvun aikana elättääkseen perheensä paremmin. Stone työskenteli hetken pankkiirina ja kullan välittäjänä, kunnes hän sai paikan laajan Meksikon Sonoran osavaltiossa järjestetyn mineraalikartoituksen ohjaajaksi. Hän oli joulukuussa 1860 viimeistelemässä kartoitusraporttia, kun kenraali Winfield Scott pyysi häntä järjestämään pääkaupungin Washingtonin puolustusta. Stone nimettiin elokuussa 1861 vapaaehtoisten prikaatikenraaliksi ja hänet valittiin Potomacin armeijan oikean reunustan divisioonan johtoon. Stone johti joukkojansa 21. lokakuuta katastrofiin päättyneessä Ball’s Bluffin taistelussa. Tämän takia hänet pidätettiin helmikuussa 1862. Hän oli vangittuna kuuden kuukauden ajan, mutta häntä ei lopulta syytetty mistään. Stone vapautettiin elokuussa ja hänet määrättiin New Orleansiin Nathaniel Prentice Banksin joukkoihin. Hän toimi hetken aikaan Banksin esikuntapäällikkönä, kunnes hän jäi pois tehtävästä 15. huhtikuuta 1864. Kenraali Ulysses S. Grant antoi elokuussa Stonelle prikaatin V armeijakunnasta. Hän joutui kuitenkin eroamaan armeijasta 13. syyskuuta lavantaudin ja hermoromahduksen takia. == 12 vuotta Egyptissä == Stone työskenteli sisällissodan jälkeen kaivosinsinöörinä Virginiassa. Hän hyväksyi vuoden 1870 alussa Egyptin kediivin kutsun tämän joukkojen esikuntapäälliköksi. Stone nykyaikaisti 12 vuoden ajan Egyptin armeijaa ja johti tusinaa tutkimus- ja kartoitusmatkaa Niilille ja sen ympäristöön. == Vapaudenpatsaan pystytyksen pääinsinööri == Britannian vallattua Egyptin vuoden 1882 lopulla Stone palasi Yhdysvaltoihin, missä hän sai paikan Vapaudenpatsaan rakennustöiden pääinsinöörinä. Stone sai paikan, sillä hänet tunnettiin loistavana organisaattorina. Hän valvoi rakentamisen aikana tavarankuljetuksia, varsinaisia rakennustöitä ja patsaan asentamista jalustaansa. Stone toimi myös 28. lokakuuta 1886 järjestetyssä patsaan vihkimistilaisuudessa suurmestarina. Stone sai keuhkokuumeen tammikuussa 1887 ja kuoli 24. tammikuuta. Hänet haudattiin täysin sotilaskunnianosoituksin West Pointiin. == Lähteet == == Aiheesta muualla == Luokka:Yhdysvaltain sisällissodan pohjoisvaltioiden kenraalit Luokka:Vuonna 1824 syntyneet Luokka:Vuonna 1887 kuolleet
Kaisa Arjava

Katri (Kaisa) Ester Arjava (o.s. Ikonen; 13. toukokuuta 1906 Mikkeli – 8. syyskuuta 1990 Helsinki) oli suomalainen pianisti ja pedagogi. Hänen opettajinaan olivat Helsingin konservatoriossa (myöh. Sibelius-Akatemia) 1923–1927 Alice Furuhjelm ja Ingeborg Hymander sekä yksityisesti Elli Rängman- Björlin ja Kerttu Bernhard. Pariisissa hän opiskeli 1935 Marcel Ciampin ja 1938 Alexander Borowskyn johdolla. Arjava oli solistina ja piti omia konsertteja Helsingissä ja maaseudulla. Hän soitti pianoa muun muassa Helsingin kaupunginorkesterin ja Radion sinfoniaorkesterin konserteissa ja esiintyi 25 vuoden ajan säännöllisesti radiossa. Puolisonsa, viulisti Väinö Arjavan kanssa hän esitti radiossa merkittävän osan sonaattikirjallisuudesta. Hän toimi Helsingin Konservatorion alkeiskoulussa opettajana 1930–1934 ja sen jälkeen yksityisopettajana yli 50 vuoden ajan. Hän oli myös Suomen Kamarimusiikiseuran perustajajäseniä. Kaisa Arjavan tytär oli pianisti Ritva Arjava. == Lähteet == * Pajamo, Reijo: "Arjava, Kaisa", Otavan Iso Musiikkitietosanakirja, osa 1, s. 155. Helsinki 1976. ISBN 951-1-02381-0 * Kuolleita. (Maksullinen artikkeli.) Helsingin Sanomat 5.10.1990, s. 4. Luokka:Suomalaiset pianistit Luokka:Vuonna 1906 syntyneet Luokka:Vuonna 1990 kuolleet
Queen-luokka (linjalaiva)

Queen-luokka oli Britannian kuninkaallisen laivaston kahdeksan 110-tykkisen ensimmäisen luokan linjalaivan muodostama alusluokka. == Alukset == Queen- luokan linjalaivatWinfield, Rif s. 17-19 Nimi Telakka Kölinlasku Vesille Valmis Kohtalo HMS Royal Frederick Portsmouthin telakka marraskuu 1833 15. toukokuuta 1839 3. huhtikuuta 1840 nimetty uudelleen HMS Queeniksi 12. huhtikuuta 1839 romutettu 1871 HMS Royal Sovereign Portsmouthin telakka 1. heinäkuuta 1841 työt keskeytetty 7. toukokuuta 1834 nimetty uudelleen HMS Royal Frederickiksi 12. huhtikuuta 1839 tilaus uudistettu muuttuneen suunnitelman mukaisena 29. kesäkuuta 1848 tilaus uudistettu 28. helmikuuta 1857 potkurifregattina HMS Frederick William HMS Algiers Pembroken telakka tilaus uudistettu muuttuneen suunnitelman mukaisena 26. joulukuuta 1840 91-tykkisenä Albion-luokan toisen luokan linjalaivana HMS Victoria Pembroken telakka toukokuu 1844 tilaus uudistettu muuttuneen suunnitelman mukaisena 29. kesäkuuta 1848 nimetty HMS Windsor Castleksi 6. tammikuuta 1855 tilaus uudistettu 28. helmikuuta 1857 potkurifregattina HMS Prince of Wales Portsmouthin telakka 10. kesäkuuta 1848 tilaus uudistettu 9. huhtikuuta 1856 potkurifregattina HMS Royal Sovereign Portsmouthin telakka 17. joulukuuta 1848 tilaus uudistettu 9. huhtikuuta 1856 potkurifregattina HMS Windsor Castle Pembroken telakka 1. syyskuuta 1849 tilaus uudistettu 19. tammikuuta 1852 potkurifregattina nimetty uudelleen HMS Duke of Wellingtoniksi 1. lokakuuta 1852 HMS Marlborough Portsmouthin telakka 1. syyskuuta 1850 työt keskeytetty 1. joulukuuta 1851 tilaus uudistettu 30. lokakuuta 1852 potkurifregattina ==Lähteet== * === Viitteet === *
Jääkiekon nuorten 1. divisioonan maailmanmestaruuskilpailut 2010

Ajankohta 14.–20. joulukuuta 2009 Isäntämaat (A-lohko) (B-lohko) Joukkueet 12 Nousi pääsarjaan 2011 Putosi 2\. divisioonaan 2011 == A-lohko == A-lohko pelattiin Megèvessä ja Saint-Gervais-les-Bainsissa, Ranskassa 14.–20. joulukuuta 2009. === Sarjataulukko === === Ottelut === == B-lohko == B-lohko pelattiin Gdańskssa, Puolassa 14.–20. joulukuuta 2009. === Sarjataulukko === === Ottelut === == Sijoitukset maailmanmestaruuskilpailussa == Sija Joukkue 11\. 12\. 13\. 14\. 15\. 16\. 17\. 18\. 19\. 20\. 21\. 22\. == Lähteet == * A-lohkon turnaus IIHF:n tulospalvelussa * B-lohkon turnaus IIHF:n tulospalvelussa === Viitteet === Luokka:Jääkiekon nuorten maailmanmestaruuskilpailut Luokka:Vuoden 2010 jääkiekko
Kelvänsaari

Kelvänsaari on Pielisen saari Lieksan kaupungin Kelvän kylässä. 449 hehtaarin kokoisella saarella asuu vakituisesti neljä ihmistä. Saarella on ennen ollut pientiloja. Nykyään saaren asukkaat elävät matkailusta. Vuonna 2021 saarelle avautui hotelli Tarina-Aho. == Lähteet == Luokka:Suomen sisävesien saaret Luokka:Lieksan luonto
Tengiz Sulakvelidze

Tengiz Sulakvelidze (, ISO 9984: T'engiz Sulak'velije, , ISO 9: Tengiz Grigorʹevič Sulakvelidze, s. 23. heinäkuuta 1956 Kutaisi, Georgian SNT, Neuvostoliitto) on Georgialainen jalkapalloilija, pelipaikaltaan puolustaja/keskikenttäpelaaja. == Aiheesta muualla == * * * Sports- Reference.com * Profiili on RussiaTeam.ru , Luokka:Elävät henkilöt Luokka:Vuonna 1956 syntyneet Luokka:Neuvostoliittolaiset jalkapalloilijat Luokka:Georgialaiset jalkapalloilijat Luokka:Neuvostoliittolaiset olympiamitalistit
Håkan Dahlby

Dan Anders Håkan Dahlby (s. 15. syyskuuta 1965 Västerstad) on ruotsalainen haulikkoammunnan olympiamitalisti ja Euroopan-mestari. Dahlby on 185 senttimetriä pitkä ja painaa 100 kilogrammaa.http://www.issf- sports.org/athletes/athlete.ashx?personissfid=SHSWEM1509196501 Hänen valmentajanaan toimii Tom Alderin. Dahlby kilpailee kaksoistrapissa. Dahlby saavutti olympiahopeaa kaksoistrapista vuoden 2012 kesäolympialaisista Lontoosta.http://www.sports-reference.com/olympics/athletes/da/hakan- dahlby-1.html Vuoden 2004 kesäolympialaisissa hän sijoittui viidenneksi ja vuoden 2008 kesäolympialaisissa sijalle 11. EM-kilpailuista Dahlby on saavuttanut kolme kultaa, neljä hopeaa ja yhden pronssin. Ammunnan maailmancupin finaalin Dahlby on voittanut kahdesti, vuosina 2005 ja 2008 ja sijoittunut kolmanneksi vuonna 2007. Osakilpailuvoittoja hänellä on niin ikään kaksi. Dahlby on siviiliammatiltaan myyntipäällikkö. == Lähteet == Luokka:Ruotsalaiset ampujat Luokka:Vuonna 1965 syntyneet Luokka:Elävät henkilöt
Nantmawr

Nantmawr on kylä Shropshiren () kreivikunnassa Englannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin. Seudulla on puhuttu kymrin kieltä paikoitellen ainakin vielä 1900-luvulla ja on mahdollista, että seudulta löytyy vieläkin sieltä kotoisin olevia yksittäisiä perheitä, joissa kymrin puhuminen on jatkunut katkeamatta näihin päiviin saakka.http://tredelyn.blogspot.fi/2007/09/welsh- on-march.html Kylän nimi on sekin kymrinkielistä alkuperää ja muodostuu kymrin kielen sanoista nant 'puro' ja mawr 'iso'. Nimi tarkoittaa siis suomeksi "isoa puroa". == Lähteet == Luokka:Asutut paikat Shropshiressä Luokka:Englannin kylät
Treflach

Treflach on kylä Shropshiren () kreivikunnassa Englannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin, sillä seudulla on puhuttu kymrin kieltä paikoitellen ainakin vielä 1900-luvulla ja on mahdollista, että seudulta löytyy vieläkin sieltä kotoisin olevia yksittäisiä perheitä, joissa kymrin puhuminen on jatkunut katkeamatta näihin päiviin saakka.http://tredelyn.blogspot.fi/2007/09/welsh-on-march.html Kylän nimi on sekin kymrinkielistä alkuperää, ja nimen alkuosa tref tarkoittaakin kymriksi kylää tai pikkukaupunkia.http://www.geiriadur.net/index.php?page=ateb&term;=tref&direction;=we&type;=all&whichpart;=exact == Lähteet == Luokka:Asutut paikat Shropshiressä Luokka:Englannin kylät
Gotham

Gotham voi tarkoittaa ainakin seuraavia: * Gotham, kylä Nottinghamshiressä, Englannissa * Gotham City, sarjakuvahahmo Batmanin kuvitteellinen kotikaupunki * Gotham, vuonna 2014–2019 esitetty televisiosarja * Gotham, Bauhaus-yhtyeen konserttialbumi vuodelta 1999 * Kuolleet eivät valehtele (Gotham tai The Dead Can’t Lie), televisioelokuva vuodelta 1988 * Gotham, kirjaintyyppi.
Armored Warfare

Armored Warfare on Obsidian Entertainmentin kehittämä taktinen ammuntapeli ja moninpeli, jonka avoin avoin beetaversio julkaistiin 8. lokakuuta 2015.https://aw.my.com/us/news/general/open-beta-here Pelissä taistellaan toisia pelaajia vastaan joukkueittain (PvP) tai tekoälyä vastaan (PvE). Pelin kalusto ajoittuu 1950-luvulta nykypäivään sisältäen panssarivaunuja ja muita panssaroituja taisteluajoneuvoja. == Lähteet == == Aiheesta muualla == * Virallinen sivusto Luokka:Vuoden 2015 videopelit Luokka:Windows-pelit
Erkki Haapanen

Erkki ”Neka” Haapanen (25. helmikuuta 1944 Forssa – 14. lokakuuta 2018 Helsinki)Kuolinilmoitus, Helsingin Sanomat 27.10.2018, s. C 19 oli suomalainen jääkiekkohuoltaja. Hän toimi monena vuosikymmenenä eri maajoukkueiden huoltajana ja muun muassa Teemu Selänteen henkilökohtaisena huoltajana hänen pelatessaan Anaheimissa. Haapanen valittiin Suomen Jääkiekkoleijonaksi numerolla 233. Hän toimi myös Helsingissä ravintola Kosmoksen ovimiehenä ja valittiin Helsingin vuoden portsariksi vuonna 2006. Lisäksi hän näytteli taustarooleissa Aki Kaurismäen elokuvissa Varjoja paratiisissa, Laitakaupungin valot ja Rocky VI. == Lähteet == Luokka:Suomalaiset jääkiekkohuoltajat Luokka:Vuonna 1944 syntyneet Luokka:Vuonna 2018 kuolleet
Chiril Gaburici

Chiril Gaburici ( (kyrillinen); s. 23. marraskuuta 1976) on moldovalainen liikemies ja poliitikko. Hän toimi maan pääministerinä helmikuuta kesäkuuhun 2015 ennen eroaan. Hän edusti liberaalidemokraattista puoluetta, joka muodosti hallituksen demokraattipuolueen kanssa. Kevään 2015 selvisi, että maan pankeista oli kadonnut noin 890 miljoonan euron arvosta varoja. Summa vastaa kahdeksasosaa maan bruttokansantuotteesta. Gaburici vaati ennen eroaan maan syyttäjänviraston ja keskuspankin johtajia eroamaan, koska rikoksia ei ollut saatu selvitettyä. Syyttäjät olivat myös alkaneet tutkia, oliko Gaburici väärentänyt lukio- ja yliopistotodistuksensa.http://yle.fi/uutiset/moldovan_eu- myonteinen_paaministeri_eroaa_en_ole_poliitikko_olen_johtaja/8070105 == Lähteet == Luokka:Moldovan pääministerit Luokka:Moldovalaiset poliitikot Luokka:Vuonna 1976 syntyneet Luokka:Elävät henkilöt
Antti Pelkola

Antti Jussi Olavi Pelkola (22. toukokuuta 1923 Hattula – 26. maaliskuuta 1982 Kirkkonummi) oli suomalainen juristi ja varatuomari, joka toimi rakennusalan palveluksessa. Hän oli Rakennuskunta Hakan toimitusjohtaja vuosina 1959–1969 ja pääjohtaja vuosina 1969–1982. Pelkolan isä oli sahayrittäjäksi ryhtynyt entinen pienviljelijä. Pelkola kirjoitti ylioppilaaksi 1945, valmistui insinööriksi 1948 ja suoritti 1951 ylemmän oikeustutkinnon. Varatuomarin arvon hän sai 1955. Hän työskenteli vuosina 1953–1958 Maaseudun keskusrakennustoimisto Oy:n lakimiehenä ja vuosina 1957–1958 myös sen hallinnollisena johtajana, jolloin hän pääsi perehtymään rakennusalaan juristin näkökulmasta. Pelkola kutsuttiin tästä tehtävästä vuonna 1959 rakennusliike Hakan toimitusjohtajaksi. Nimike vaihtui vuonna 1969 pääjohtajaksi, minkä lisäksi hän oli vuodesta 1968 johtokunnan puheenjohtaja. Pelkolan johtajakaudella niin sanottuun punapääomaan kuulunut, vuonna 1938 perustettu Helsingin Asuntokeskuskunta Haka kohosi yhdeksi Suomen suurimmista rakennusyhtiöstä. Yhtiön päätoimiala oli asuntorakentaminen pääkaupunkiseudulla. Haka rakensi 1960- ja 1970-luvuilla monet alueen lähiöistä, kuten Helsingin Roihuvuoren ja osin Pihlajamäen ja Kontulan, Espoon Karakallion ja Matinkylän, Vantaan Koivukylän sekä Kirkkonummen Gesterbyn. Useimmat hankkeet toteuttiin aluerakentamissopimuksilla, ja Pelkola oli kehittämässä niin sanottua kolmikantamallia, jossa rakennusliike osti maan ja rakensi, kunta kaavoitti alueen rakennusliikkeen toiveiden mukaisesti ja valtion omistama Arava antoi rahoitusta. Aravan hintasäännöstelyn piirissä olleen sosiaalisen asuntotuotannon ohella Haka laajensi 1960-luvun alussa toimintansa myös niin sanottuihin kovan rahan asuntoihin, jotka rahoitettiin kalliilla hintatasolla ilman yhteiskunnan tukea. Kun asuntorakentaminen väheni 1970-luvun öljykriisin seurauksena, yhtiö laajensi toimintansa urakoitsijana koko Suomeen ostamalla itselleen useita maakunnallisia rakennusyhtiöitä ja otti nimekseen Rakennuskunta Haka. Se lähti mukaan myös rakennusvientiä Neuvostoliittoon harjoittaneeseen Finn-Stroi-yhtymään, jonka johtokunnan varapuheenjohtajana Pelkola oli vuosina 1972–1977. Pelkola oli mukana ideoimassa Valtakunnallisen vuokratalo-osuuskunta VVO:n perustamista vuonna 1969 ja toimi sen ensimmäisenä hallituksen puheenjohtajan kuolemaansa saakka. Hän kuului myös Asuntoreformiyhdistyksen hallitukseen vuodesta 1963 ja hänellä oli muitakin asuntopolitiikkaan liittyneitä luottamustoimia. Hän oli vuosina 1964–1965 Asuntohallituksen perustamista valmistelleen Aravan uudistamiskomitean puheenjohtaja ja vuosina 1966–1970 sisäministeriön aluerakentamisjaoston puheenjohtaja. Pelkolan puoliso Kirsti Sauramo oli geologian professori Matti Sauramon tytär. == Lähteet == Luokka:Suomalaiset juristit Luokka:Suomalaiset yritysjohtajat‎ Luokka:Vuonna 1923 syntyneet Luokka:Vuonna 1982 kuolleet
Jean-Kévin Augustin

Jean-Kévin Augustin (s. 16. kesäkuuta 1997 Pariisi) on haitilaisia sukujuuria omaava ranskalainen jalkapalloilija, joka edustaa ranskalaista AS Monacoa lainalla saksalaisseura RB Leipzigista. Oikeajalkainen Augustin on pelipaikaltaan hyökkääjä. == Seurajoukkueura == Augustin on Paris Saint- Germainin kasvatti. Hän debytoi seuran kakkosjoukkueessa vuonna 2014. Seuran edustusjoukkueessa Ligue 1:ssä Augustin debytoi kauden 2015–2016 avausottelussa elokuussa 2015 Lille OSC:ia vastaan tullen vaihdosta kentälle. Samassa kuussa hän oli myös mukana voittamassa Trophée des Championsia. Heinäkuussa 2017 Augustin siirtyi Paris Saint-Germainista RB Leipzigiin viisivuotisella pelaajasopimuksella. == Maajoukkueura == Augustin on edustanut Ranskaa jokaisessa ikäkausimaajoukkueessa. Vuodesta 2016 alkaen hän on pelannut alle 21-vuotiaiden maajoukkueessa. == Saavutukset == Seurajoukkuetasolla * Trophée des Champions: 2015, 2016 * Ligue 1: 2015–2016 * Coupe de France: 2014–2015, 2015–2016, 2016–2017 * Coupe de la Ligue: 2015–2016, 2016–2017 Maajoukkuetasolla * Alle 19-vuotiaiden euroopanmestaruus: 2016 Henkilökohtaiset * Alle 19-vuotiaiden EM-kilpailujen maalikuninkuus: 2016 * Alle 19-vuotiaiden EM-kilpailujen parhaan pelaajan palkinto: 2016 == Lähteet == Luokka:Ranskalaiset jalkapalloilijat Luokka:Vuonna 1997 syntyneet Luokka:Elävät henkilöt
Valeriu Streleț

Valeriu Streleț (s. 8. maaliskuuta 1970)http://www.parlament.md/StructuraParlamentului/Deputies/tabid/87/Id/89/Default.aspx on moldovalainen poliitikko. Hän toimi maan pääministerinä heinäkuusta lokakuuhun 2015 ennen eroaan. Hän edusti liberaalidemokraattista puoluetta, joka muodosti hallituksen demokraattipuolueen ja liberaalipuolueen kanssa EU- myönteisen hallituskoalition (Alianța pentru Integrare Europeană III). Hallituksella oli erittäin niukka enemmistö parlamentissa (52 paikkaa 101:sta). Hallituksen kaatuminen liittyi samaan korruptioskandaaliin, jossa maan pankeista oli kadonnut yli 900 miljoonaa euroa, ja joka johti pääministeri Vlad Filatin eroon 2013 ja pidätykseen 2015, sekä toisenkin liberaalidemokraattinen puolueen pääministeri Chiril Gaburicin eroon. == Lähteet == Luokka:Moldovalaiset poliitikot Luokka:Moldovan pääministerit Luokka:Vuonna 1970 syntyneet Luokka:Elävät henkilöt
Pelkoinen

Pelkoinen eli Pelkonen tai Pelkoi () oli Sofian ensimmäisen kronikan mukaan Inkerinmaan vanhin. Hänen kristitty nimensä oli Filip. Pelkoinen auttoi kronikan kertomuksen mukaan Aleksanteri Nevskiä voittoon Nevan taistelussa 15. heinäkuuta 1240.Facta 2001, WSOY 1985, 12. osa, palsta 629 Sofian ensimmäinen kronikka kertoo Pelkoisesta seuraavasti: > "Oli eräs mies, Inkerinmaan vanhin, nimeltään Pelkoinen (Pelgusij). Hänelle > oli uskottu merenrannan varitiointi. Hän oli ottanut vastaan pyhän kasteen > ja eli pakanallisten sukunsa keskuudessa. Pyhässä kasteessa hänelle oli > annettu nimi Filip. Hän eli Jumalalle otollisesti, paastosi keskiviikkoisin > ja perjantaisin. Näin ollen Jumala katsoi hänet arvolliseksi näkemään > kauhean näyn. Kerromme lyykäisyydessään: Nähtyään sotajoukon voiman > Pelkoinen meni suuriruhtinas Aleksanteri Jaroslavinpoikaa vastaan > kerotakseen hänelle varjagien voiman ja heidän asemansa, sillä hän oli > saanut ne selville. Seistessään meren rannalla ja vartioidessaan molempia > teitä ja valvottuaan koko yön hän auringon alkaessa nousta kuuli voimakasta > ääntä mereltä ja näki aluksen purjehtivan merellä. Aluksen keskellä > seisoivat pyhät marttyyrit Boris ja Glĕb! punaisissa vaatteissa pitäen käsiä > toistensa olkapäillä. Soutajat taas istuivat aluksessa kuin sumun > verhoamina. Ja Boris sanoi: "Veljeni Galĕb! Käske soutaa, jotta autamme > sukulaistamme Aleksanteri Jaroslavin poikaa". Ja nähtyään tällaisen näyn ja > kuultuaan tällaisen äänen pyhiltä marttuureilta Borisilta ja Glĕbiltä > Pelkoinen seisoi väristen kauhusta, kunne alus katosi hänen silmistään. > Sitten hän nousi nopeasti ratsaille, ja suuriruhtinas Aleksanteri > Jaroslavinpoika tapasi hänet. Pelkoinen näki hänet iloisin silmin ja kertoi > vain hänelle kaiken, mitä oli nähnyt ja kuullut. Ja suuriruhtinas vastasi > hänelle: "Ystävä, tätä älä sano kenellekkään". Sieltä Aleksanteri kiiruhti > hyökkäämään vihollisten kimppuun klo 6 päivällä, ja siitä tuli suuri > teurastus roomalaisten keskuudessa." == Lähteet == Luokka:Suomalaiset sotilaat Luokka:Inkeriläiset henkilöt Luokka:Suomen keskiajan henkilöt Luokka:Inkerin historia Luokka:1200-luvulla syntyneet Luokka:1200-luvulla kuolleet
Josh Onomah

Joshua ”Josh” Onomah (s. 27. huhtikuuta 1997 Enfield) on ghanalaisia sukujuuria omaava englantilainen jalkapalloilija, joka edustaa Englannin mestaruussarjassa pelaavaa Preston North Endiä. Vuosina 2015–2019 hän kuului Valioliigassa pelaavan Tottenham Hotspurin miehistöön mutta pelasi kauden 2017–2018 lainasopimuksella Aston Villassa ja seuraavan kauden Sheffield Wednesdayssa Englannin mestaruussarjassa. Elokuusta 2019 tammikuuhun 2023 hän edusti Valioliigan ja mestaruussarjan väliä seilannutta Fulhamia. Oikeajalkainen Onomah on pelipaikaltaan hyökkäävä keskikenttäpelaaja. Onomah on Tottenham Hotspurin kasvatti. Hän debytoi seuran edustusjoukkueessa tammikuussa 2015 FA Cupin ottelussa Burnley FC:tä vastaan. Eurooppa-liigassa hän teki debyyttinsä lokakuussa 2015. Valioliigadebyytti tapahtui seuraavassa kuussa Aston Villaa vastaan. Hän on pelannut kauden 2022–2023 loppuun mennessä Valioliigassa 26 ottelua ja mestaruussarjassa 112 ottelua. Jälkimmäisessä sarjassa hän on tehnyt kahdeksan maalia ja lisäksi kolmessa mestaruussarjan nousukarsintaottelussaan yhden maalin. Onomah on pelannut Englannin nuorten maajoukkueissa. Vuonna 2014 hän oli mukana voittamassa alle 17-vuotiaiden Euroopan-mestaruutta ja vuonna 2017 alle 20-vuotiaiden maailmanmestaruutta. == Saavutukset == Maajoukkuetasolla * Alle 20-vuotiaiden MM-kilpailut: kultaa (2017) * Alle 17-vuotiaiden EM-kilpailut: kultaa (2014) == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Kvanttietokoneiden aikajana

Tämä on kvanttitietokoneiden aikajana. Sivulla esitellään kvanttitietokoneiden ja kvanttilaskennan kehitystä ja virstanpylväitä. == 1960-luku == * 1968 ** Stephen Wiesner keksii konjugaattikoodauksen. == 1970-luku == * 1970 ** James Park esittää ei-kloonausta teoreeman. * 1973 ** Alexander Holevo julkaisee kubitteja koskevan artikkelin. ** Charles H. Bennett todistaa, että laskeminen voidaan tehdä käänteisesti. * 1975 ** R. P. Poplavskii julkaisee artikkelin Informaatioprosessien termodynaamiset mallit (venäjäksi). * 1976 ** Puolalainen teoreettinen fyysikko Roman Stanisław Ingarden julkaisi vuonna 1976 Quantum Information Theory -nimisen artikkelin lehdessä Reports on Mathematical Physics. == 1980-luku == * 1980 ** Paul Benioff kuvailee kvanttimekaanisen Hamiltonin malliin perustuvan tietokoneen. ** Juri Manin ehdottaa lyhyesti ideaa kvanttilaskennasta. ** Tommaso Toffoli esittelee käännettävän Toffoli-portin . * 1981 ** Richard Feynman luennossaan First Conference on the Physics of Computation, joka pidettiin MIT:ssä toukokuussa huomioi, että vaikutti mahdottomalta simuloida kvanttijärjestelmän tilaa klassisella tietokoneella tehokkaasti. Hän ehdotti kvanttitietokoneiden perusmallia, joka kykenisi tämänlaisiin simulaatioihin. * 1988 ** Yoshihisa Yamamoto ja K. Igeta ehdottavat kvanttitietokoneen ensimmäistä fyysistä toteutusta, joka sisältää Feynmanin CNOT-portin. * 1989 ** Ensimmäinen toimiva kvanttikryptojärjestelmä (Charles Bennet ja Gilles Brassard). ** Gerard J. Milburn ehdottaa Fredkinin portin kvanttioptista toteutusta. == 1990-luku == * 1994 ** Ensimmäinen suurten etäisyyksien (30 km) jakelu kvanttiavaimilla (Paul Townsed ja Christophe Marand). ** Shorin algoritmi keksitään. * 1995 ** Kvanttivirheenkorjauskoodia ehdottavat samanaikaisesti Andrew Steane ja Peter Shor. * 1998 ** Ensimmäinen kokeellinen kahden kubitin kvanttitietokone rakennettaan, jolla testataan kvanttialgoritmeja (MIT, IBM, Oxford, Berkley). Se perustuu NMR-teknologiaan. == 2000-luku == * 2001 **Emanuel Knill, Raymond Laflamme ja Gerard Milburn todistavat, että optisen kvanttitietokoneen rakentaminen on mahdollista yhden fotonin lähteestä. * 2007 **D-Wave Systems - niminen kanadalaisyritys sanoi valmistaneensa 28-kubitin kvanttiannelointilaitteen. * 2009 ** Ensimmäinen ohjelmoitava kvanttitietokone julkistetaan. == 2010-luku == * 2010 ** Kahden fotonin optinen siru. * 2012 ** Fyysikot tekevät yhdestä atomista koostuvan transistorin. * 2015 ** Kvantti- informaatiota koodattuna yksinkertaisiin elektronipulsseihin. == 2020-luku == * 2023 ** 4.12.2023 IBM esitteli uuden 1121 kubitin Condor-kvanttiprosessorin, joka on jatkoa aiemmille Osprey- ja Eagle-järjestelmille. == Lähteet == == Aiheesta muualla== * Luokka:Kvantti-informaatiotiede
Jorma Pelkonen

Jorma Lauri Alfred Pelkonen (25. toukokuuta 1928 Iisalmi – 31. tammikuuta 2006 Helsinki) oli suomalainen juristi, joka oli työtuomioistuimen presidentti vuosina 1983–1991. == Elämä ja ura == Pelkonen oli äitinsä puolelta Agathon Meurmanin jälkeläinen. Hän jäi jatkosodan alkuvaiheessa sotaorvoksi ja toimi ilmatorjuntapoikana kesällä 1944. Pelkonen valmistui ylioppilaaksi Helsingin Suomalaisesta yhteiskoulusta vuonna 1946. Hän suoritti ylemmäin oikeustutkinnon vuonna 1952 ja sai varatuomarin arvon vuonna 1956. Pelkonen työskenteli Asianajotoimisto Ragnar Feiringin lakimiehenä vuosina 1952–1958. Vuosina 1958–1983 hän työskenteli Helsingin raastuvanoikeudessa ja Helsingin hovioikeudessa useissa eri viroissa, viimeisimmäksi raastuvanoikeuden vanhempana oikeusneuvosmiehenä. Pelkonen toimi työtuomioistuimessa virkaa tekevänä presidenttinä vuonna 1982, työtuomioistuinneuvoksena vuonna 1983 ja presidenttinä vuosina 1983–1991. Lisäksi Pelkonen hoiti komiteatehtäviä, toimi useiden yhdistysten johtotehtävissä ja kirjoitti useita artikkeleita pääasiassa työoikeuden alalta. == Lähteet == Luokka:Suomalaiset tuomarit Luokka:Vuonna 1928 syntyneet Luokka:Vuonna 2006 kuolleet
Rokonpanija

==Katso myös== *Rokote
Aseistettu ja hirveen vaarallinen

Aseistettu ja hirveen vaarallinen (Armed and Dangerous) on vuonna 1986 ensi- iltansa saanut toiminta-komediaelokuva, jonka on ohjannut Mark L. Lester. Elokuvassa viralta hyllytetty poliisi ja rikollisten puolustamiseen kyllästynyt lakimies päätyvät työpariksi turvallisuusfirmaan. Pian he huomaavat olevansa korruptiotapauksen jäljillä ja alkavat tehdä poliisihommia. == Näyttelijät == ==Arvioita== Video-oppaassa vuodelta 1994 Kari Salminen ihmettelee, mihin tarvitaan seitsemän Poliisiopiston ja kolmen Alastoman aseen jälkeen elokuvaa, joka tarjoaa lähinnä takaa-ajoja ja autonromutusta. Hän antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * Luokka:Vuoden 1986 yhdysvaltalaiset elokuvat Luokka:Yhdysvaltalaiset toimintakomediat
Leinola

Leinola voi tarkoittaa seuraavia: * Leinola, kylä Laukaassa * Leinola, kaupunginosa Tampereella Sukunimenä: * Antero Leinola (1872–1933), rakennusmestari, vakuutustarkastaja ja kansanedustaja (maalaisliitto)
Barley wine

Barley wine (ohraviini) on alen eli pintahiivaoluen tyyppi. Sille tyypillistä on korkea alkoholipitoisuus. Barley wine -nimeä käytetään panimojen vahvimmista oluista. Nimestään huolimatta barley wineilla ei ole tekemistä viinien kanssa. Se tarjoillaan tavallisesti viinilaseista. Nimitys barley wine juontaa oluen kansanomaisesta vertauksesta viiniin.Jackson 1988, s. 174. ==Ominaisuudet== Barley wine -oluiden korkea alkoholipitoisuus saadaan aikaan pitkällä, usean kuukauden kypsytysajalla. Kypsytysaikana tynnyreitä pyöritellään, jotta kaikki sokeri saadaan käytettyä alkoholiksi. Sen kantavierrepitoisuus on 1,060–1,100. Barley wineä saa sekä vaaleana että tummana. Maut ovat hyvin vaihtelevia, mutta hedelmäisyys on tyypillistä barley wine -oluille. Alkoholipitoisuus vaihtelee useimmiten 8–15 tilavuusprosentin välillä. ==Lähteet== * ===Viitteet=== Luokka:Oluttyypit
The Man with the Golden Gun (albumi)

The Man with the Golden Gun on James Bond -elokuvan 007 ja kultainen ase musiikista julkaistu albumi. == Musiikki == Elokuvan musiikin sävelsi John Barry. Hänet kiinnitettiin elokuvan tuotantoon niin myöhäisessä vaiheessa, että hänelle jäi vain kolme viikkoa aikaa musiikin tekemiseen. Elokuvan tunnuskappaleen, ”The Man with the Golden Gun”, esittää Lulu. Laulun sanoitti Don Black. Kappaleen sovitus yhdistää ensimmäisten Bond-elokuvien big band -tyyliä ”Live and Let Dien” rock-tyyliin. Elokuvan musiikki perustuu vahvasti tunnuskappaleeseen: Barry ei tällä kertaa säveltänyt erillistä rakkaus- ja toimintamusiikkia, vaan käytti samaa säveltä kummassakin yhteydessä. Lulu totesi myöhemmin, että hänen esittämänsä tunnuskappale oli huono yritys mukailla Shirley Basseytä. Sinclair McKay pitää kappaletta kitschinä. Sitä onkin nyttemmin soitettu yökerhoilla vitsimielessä. Alice Cooper, joka piti John Barryn musiikista, teki kappaleen nimeltä ”Man with the Golden Gun” ja toivoi, että elokuvien tuotantoyhtiö kiinnostuisi kappaleesta. Tuottajat eivät kuitenkaan tienneet kappaleesta ennen kuin se ilmestyi vuonna 1973 albumilla Muscle of Love. Kappaletta ei otettu elokuvan tunnuskappaleeksi, mahdollisesti koska se olisi ollut elokuvan ilmestyessä jo vuoden vanha eikä se saisi ihmisiä ostamaan elokuvan soundtrack-albumia. == Tuotanto ja julkaisut == Musiikki äänitettiin vuonna 1974. Capitol Records julkaisi musiikista albumin vuonna 1975. Albumin tuotti Gregg Ogorzelec. Albumi tai Lulun kappale eivät kumpikaan päässeet myydyimpien listoille. Albumiin oli tehty hyvin vähän jälkituotantoa, joten se ei tuonut elokuvan musiikkiin paljon lisäarvoa. Albumi julkaistiin kasettina ja CD-levynä vuonna 1988. CD:stä on otettu uusintapainokset vuosina 1999, 2003 ja 2013. Albumi julkaistiin digitaalisena vuonna 2009. == Kappaleet == Albumin kappaleet ovat: == Lähteet == * === Viitteet === Luokka:James Bondin musiikki Luokka:Vuoden 1975 soundtrackit Luokka:Yhdysvaltalaiset albumit
Shaoguan

Shaoguan (, pha̍k-fa-sṳ: Sèu-koân) on prefektuuritason kaupunki Kiinan Guangdongin maakunnan pohjoisosassa. Kaupungin keskusta sijaitsee linnuntietä noin 190 kilometriä maakunnan pääkaupunki Kantonista pohjoiskoilliseen. Kaupungin väkiluku on 2,83 miljoonaa (2010) ja pinta-ala 18 413 neliökilometriä. Prefektuuri rajoittuu luoteessa ja pohjoisessa Chenzhoun, pohjoisessa ja koillisessa Ganzhoun, idässä Heyuanin, etelässä Huizhoun ja Kantonin, sekä lounaassa Qingyuanin prefektuuritason kaupunkeihin. Piirikuntatasolla prefektuuri jakautuu 10 osaan. Osat ovat (numerointi kuten oheisessa kuvassa) ;Kaupunkipiirit (3) * 1. Zhenjiang (浈江区), 393 521 as. * 2. Wujiang (武江区), 294 708 as. * 3. Qujiang (曲江区), 303 371 as. ;Piirikuntatason kaupungit (2) * 4. Lechang (乐昌市), 397 779 as. * 5. Nanxiong (南雄市), 316 179 as. ;Piirikunnat (4) * 6. Shixing (始兴县), 205 452 as. * 7. Renhua (仁化县), 200 354 as. * 8. Wengyuan (翁源县), 331 320 as. * 9. Xinfeng (新丰县), 206 091 as. ; Autonominen piirikunta (1) * 10. Ruyuanin yaoiden autonominen piirikunta (乳源瑶族自治县), 177 471 as. Shaozhou Fu Xuegong 2013.12.07 14-41-56.jpg|Kungfutsen temppeli Shaoguanissa. ShaoGuan.JPG|Qujingin silta Shaoguanissa. Gdgv01.JPG|Kanjoni Ruyuanin piirikunnassa. Nanxiong Fucheng Zhengnan Men 2014.01.12 09-33-37.jpg|Vanhan kaupungin portti Nanxiongissa. == Lähteet == == Aiheesta muualla == * Shaoguan Travel Guide (travelchinaguide.com) * Shaoguan Overview (chinatravel.com) Luokka:Guangdongin kaupungit Luokka:Guangdongin prefektuurit
Peltokosken voimalaitos

Peltokosken voimalaitos on Oy Stockfors Ab:n rakennuttama vesivoimala, joka sijaitsee Raaseporissa, Mustiolla Mustionjoessa. Se on valmistunut vuonna 1952. Sen putouskorkeus on 10,5 metriä, ja teho on 2,6 MW.Facta 2001, WSOY 1985, 12. osa, palsta Se tuottaa energiaa 11 GWh/a.Laitosluettelo, Vesirakentaja oy == Lähteet == == Aiheesta muualla == Luokka:Mustio Luokka:Suomen vesivoimalat Luokka:Suomen padot Luokka:Karjaan rakennukset ja rakennelmat Luokka:Karjaanjoen vesistö
Eero Peltola

Eero Ilmari Peltola (27. kesäkuuta 1938 Punkalaidun – 24. kesäkuuta 2024 Helsinki) oli suomalainen fyysikko ja matemaatikko sekä professori. Hän oli Jyväskylän yliopiston tietojenkäsittelyopin professori 1979–1985. Hänen tutkimusalaansa olivat nukleoni-nukleoni-vuorovaikutus, tietorakenteet ja algoritmit sekä tietokantajärjestelmät.Facta 2001, WSOY 1985, 12. osa, palsta 635 Vuoden 1985 alusta hänet nimitettiin VTT:n tietojenkäsittelytekniikan laboratorion johtajaksi. Hän oli mukana kehittämässä Atk-sanakirjaa, jonka viimeinen eli 14. painos ilmestyi 2008.Jukka Paakki: Opista tieteeksi – Suomen tietojenkäsittelytieteiden historia 2014 Jyväskylän teknologiakeskusta alettiin kehittämään Peltolan ehdotuksen pohjalta.Jyväskylän teknologiakeskus, Finnica.fi s. 34 (pdf) == Lähteet == Luokka:Suomalaiset fyysikot Luokka:Suomalaiset matemaatikot Luokka:Suomalaiset professorit Luokka:Jyväskylän yliopiston professorit Luokka:Vuonna 1938 syntyneet Luokka:Vuonna 2024 kuolleet
Pentti Peltola

Pentti Johannes Peltola (30. lokakuuta 1918 Ilmajoki – 1. elokuuta 1987 Helsinki)Kuolleita (maksullinen artikkeli) Helsingin Sanomat 6.8.1987, HS Aikakone. Viitattu 3.5.2018. oli suomalainen lääkäri ja professori. Peltolan vanhemmat olivat opettaja Viljo Tuomas Peltola ja Kaisa Matilda Latikka ja puoliso vuodesta 1951 Ziricli Freja Ahti. Peltola tuli ylioppilaaksi Lapuan yhteiskoulusta 1935 ja valmistui lääketieteen lisensiaatiksi 1945. Lääketieteen ja kirurgian tohtoriksi hän väitteli 1950 ja erikoistui sisätauteihin 1948 ja farmakologiaan 1952. Peltola työskenteli uransa alkuvuosina sekä Helsingin yliopiston että useiden eri sairaaloiden palveluksessa. Hän oli Helsingin yliopiston farmakologian professori 1971–1984Facta 2001, WSOY 1985, 12. osa, palsta 635 ja sitä ennen vuosina 1962–1971 yliopiston sisätautiopin dosentti.Helsingin yliopiston virkamiehet Hän oli myös Meilahden sairaalan ylilääkäri 1979–1980. Sodissa Peltola toimi pataljoonan, sairaalajunan, kenttäsairaalan ja sotasairaalan lääkärinä, sotilasarvoltaan hän oli lääkintäkapteeni. Hän oli Kaunialan sotavammasairaalan, Proteesisäätiön ja Kaskisaaren kuntoutuslaitoksen isännistöjen puheenjohtaja. == Lähteet == Luokka:Suomalaiset lääkärit Luokka:Suomalaiset farmakologit Luokka:Suomalaiset professorit Luokka:Helsingin yliopiston professorit Luokka:Vuonna 1918 syntyneet Luokka:Vuonna 1987 kuolleet
Eteläinen napapiiri

thumb|Jäävuori lähellä Eteläistä napapiiriä, vähän Detaille-saaresta pohjoiseen Eteläinen napapiiri on maapallon napapiiri, jonka kulmaetäisyys maapallon etelänavasta on sama kuin maan akselin kaltevuus. Se on kauimpana etelänavasta sijaitseva leveyspiiri, jolta katsottuna auringon keskipiste on kerran vuodessa, kesäpäivänseisauksena, horisontin yläpuolella ympäri vuorokauden, mutta talvipäivänseisauksena ei lainkaan. Marraskuussa 2015 se sijaitsee 66°33′46.0″ eteläänobliquity of the ecliptic (Eps Mean) päiväntasaajalta. Eteläinen napapiiri sijaitsee suurimmaksi osaksi Eteläisellä jäämerellä, mutta paikoitellen, kuten Grahaminmaalla sekä joissakin osissa Australian Antarktiksen aluetta, Etelämanner ulottuu jonkin verran napapiirin ulkopuolelle. == Katso myös == * Pohjoinen napapiiri * Kravun kääntöpiiri * Kauriin kääntöpiiri * Päiväntasaaja == Lähteet == == Aiheesta muualla == Luokka:Luonnonmaantiede Luokka:Tähtitiede Luokka:Leveyspiirit Luokka:Antarktis
Khaled Al-Faraj

Khaled Al-Faraj tai Khaled El-Farej (, s. 19. tammikuuta 1970) on syyrialainen kreikkalais-roomalaisen tyylin painija. Hän edusti Army Adlip -seuraa ja häntä valmensi Mahmod Alpalah. Al-Faraj saavutti Gävlen MM-kilpailuissa 1998 pronssia 54 kg:n sarjassa. Pronssiottelussa hän kukisti venäläisen Boris Ambartsumovin.. Hän sijoittui MM-kilpailujen 52 kg:n painoluokassa neljänneksi Prahassa 1995 ja viidenneksi Tampereella 1994. Hän sijoittui olympialaisissa 48 kg:n sarjassa viidenneksi Soulissa 1988 sekä 52-kiloisissa 11:nneksi Barcelonassa 1992 ja 15:nneksi Atlantassa 1996. Al-Faraj voitti Aasian- mestaruuden 52 kg:n painoluokassa Teheranissa 1992, Manilassa 1995 ja Xiaoshanissa 1996. Hän sai samassa painoluokassa hopeaa Hiroshiman Aasian kisoissa 1994. Al-Faraj voitti Välimeren kilpailuissa kultaa 48 kg:n painoluokassa Latakiassa 1987, 52-kiloisissa Ateenassa 1991 ja Languedoc- Roussillonissa 1993 sekä 54-kiloisissa Barissa 1997. == Lähteet == Luokka:Syyrialaiset kreikkalais-roomalaisen tyylin painijat Luokka:Vuonna 1970 syntyneet Luokka:Elävät henkilöt
Genmaicha

Genmaicha () on japanilainen vihreään teehen pohjautuva teeluokka. Se on useimmiten arkiteetä, joka on paahdetulla ruskealla riisillä (genmai; siemen ja kuoriosaa) ja mahdollisesti maissilla jatkettua banchaa tai senchaa, joskus matchaa. On olemassa myös korkean laatutason genmaichaa, jonka laatu riippuu pohjana käytettyn teen laadusta. Arvostetun matchagenmaichan riisinjyvät on pyöritelty matchajauheessa. Genmaichaa haudutetaan tyypillisesti noin 90 °C:n lämpöisessä vedessä noin minuutti, matchagenmaichaa alle minuutti. Teelehtiä voidaan hauduttaa 2–3 kertaa. Eräs lähde suosittelee senchaan pohjautuvan genmaichan haudutusveden lämpötilaksi noin 85 °C, jotta paahdetun riisin aromi irtoaisi teejuomaan. Kolmas lähde mainitsee haudutusveden lämpötilaksi 100 astetta ja haudutuksen kestoksi 15–90 sekuntia. Teejuoman hieman pähkinäisen maun ja tuoksun luonnehditaan vivahtavan popcorniin, ja siitä voi löytää aavistuksen makeutta. Juoma voi olla väriltään vaalean ruskeaa. Sitä kuvataan helposti lähestyttäväksi teetyypiksi vasta-alkajallekin. Eräs lähde suosittelee teetä juotavaksi japanilaisten, kiinalaisten ja öljypitoisten ruokien tai yleisemmin illallisen tai aterian päätteeksi. Genmaichan kofeiinitaso on matala. Sen kuvataan puhdistavan makuaistia. Juoma on hyvää myös huoneenlämpöisenä. Genmaichaa käytetään myös ruuanlaitossa. Genmaicha - Sencha green tea with toasted rice.jpg|Senchasta ja paahdetusta riisistä koostettua genmaichaa. Yamamotoyama Genmaicha.jpg|Yamamotoyaman genmaichaa pussiteenä. Genmaicha tea brewed and unbrewed.jpg|Genmaichaa kirkkaassa teelasissa, vieressä hauduttamatonta Yamamotoyaman genmaichaa. ==Lähteet== == Aiheesta muualla == *Genmaicha Tea （玄米茶） (viconyteas.com) Luokka:Vihreä tee Luokka:Japanilaiset juomat
Kiovan Rusin seuraajavaltiot

Kiovan Rusin seuraajavaltiot olivat ruhtinaskuntia, jotka muodostuivat 1100-luvun puolessavälissä Kiovan Rusin luhistuessa keskinäisiin riitoihin ja sotiin. Ruhtinaskuntia olivat Novgorodin tasavalta, Vladimir-Suzdalin ruhtinaskunta, Galitsian ja Volynian ruhtinaskunta, Polatskin ruhtinaskunta, Smolenskin ruhtinaskunta, Tšernihivin ruhtinaskunta, Turaun ja Pinskin ruhtinaskunta, Muromin-Rjazanin ruhtinaskunta, Perejaslavlin ruhtinaskunta, Moskovan ruhtinaskunta. Ruhtinaskuntien alueet vaihtelivat suuresti, mutta Moskovan suuriruhtinaskunnan vallatessa lisää alueita siitä tuli, viimeistään Novgorodin tasavallan luhistuttua, alueen suurin hallitsija. Valtiollinen kehitys polveili hyvin monimutkaisesti ruhtinaskuntien kesken liittosuhteista aina keskinäisiin sotiin ja aluevaltauksiin. Sotilaallisen voiman lisäksi kehitykseen vaikuttivat sukulaisuussuhteet, naapurimaiden apu, arvovaltakysymykset, sisäinen juonittelu, riippuvuus tataarivallasta, taloudellinen kehitys sekä ruhtinaiden henkilökohtaiset taidot ja ominaisuudet. Venäjän ykseyden aate ei kuitenkaan koskaan kokonaan kuollut ja sitä pyrittiin hyödyntämään keskinäisessä kilpailussa ruhtinaskuntien välillä. Novgorodissa, Pihkovassa ja useissa muissa kaupungeissa hallintona oli vapaiden miesten kokous eli vetše, joihin osallistui miehiä koko ruhtinaskunnasta. Novgorodin vapauduttua Kiovan ylivallasta, se valitsi itsenäisesti vetše kokouksella Tšernihivista mieleisen ruhtinaan Svjatoslav Olgovitšin. Vetšellä oli laajat valtaoikeudet ja novgorodilaiset olivat hyvin ylpeitä hallintotavastaan. Se kuitenkin tuhottiin kovaotteisesti Moskovan suuriruhtinaskunnan alistaessa Novgorodin valtansa alle. Kiovan Rusin ruhtinaskunnilla ei ollut yhteistä ulkopolitiikkaa ja puolustusta, jonka seurauksena mongolien hyökätessä niitä vastaan ruhtinaskunnat kukistuivat helposti Mongolivaltakunnan joukkojen hävittäminä vuosina 1236–1240. == Lähteet == == Aiheesta muualla == Luokka:Venäjän entiset valtiot ja valtiomuodostelmat
Kaameat pomot 2

Kaameat pomot 2 on vuonna 2014 ensi-iltansa saanut musta komediaelokuva ja jatko-osa elokuvalle Kaameat pomot (2011). Elokuva julkaistiin DVD:lle ja Blu- ray:lle 24. helmikuuta 2015. == Juoni == Nick, Dale ja Kurt ovat kyllästyneet painamaan töitä toisten hyväksi ja päättävät perustaa oman yrityksen. Lipevä sijoittaja kuitenkin vetää maton alta ennen kuin bisnes on edes saatu kunnolla käyntiin. Epätoivoisina ja huijattuina kolmikko keksii vedenpitävän suunnitelman kidnapata sijoittajan aikuinen poika ja saada yritys näin takaisin omaan hallintaansa. == Näyttelijät == == Vastaanotto == Rotten Tomatoes-sivuston arvioista 35% oli positiivisia, perustuen 135 arvosteluun, keskiarvolla 4.7/10. Metacritic antoi 36 arvostelusta elokuvalle painotetun keskiarvon 40/100. Lehtien kriitikot näkivät elokuvan tarpeettomana jatko- osana edelliselle. Elokuva menestyi kaupallisesti ja oli avausviikonloppunaan Yhdysvaltojen viidenneksi katsotuin. === Arvioita === Turun Sanomien Päivi Valotien mielestä Kaameat pomot 2 on yhdentekevä jatko-osa, vanhoja vitsejä toistava ääliökomedia, jonka sisältö on silppua ja tarina paikallaan polkeva. ”Väsähtäneestä pöljäilystä ei löydy uusia ideoita eikä oikeasti rajoja rikkovaa asennetta tai mustaa huumoria.” == Lähteet == == Aiheesta muualla == * Luokka:Vuoden 2014 yhdysvaltalaiset elokuvat Luokka:Yhdysvaltalaiset mustan komedian elokuvat
Marina Nikulina

Marina Anatoljevna Nikulina (myöh. Pankova, , 3. maaliskuuta 1963 Bratsk, Venäjän SFNT – 4. marraskuuta 2015 Moskova, Venäjä) oli Neuvostoliittoa, Itsenäisten valtioiden yhteisöä ja Venäjää edustanut lentopalloilija, olympiavoittaja ja maailmanmestari. Nikulina kuului Neuvostoliiton olympiakultaa Soulissa 1988 ja IVY:n olympiahopeaa Barcelonassa 1992 voittaneisiin joukkueisiin sekä Venäjän neljänneksi Atlantan kesäolympialaisissa 1996 sijoittuneeseen joukkueeseen.Olympics at Sports- Reference.com Myöhemmin Pankova-sukunimellä tunnettu Nikulina voitti maajoukkueurallaan myös maailmanmestaruuden ja muita arvokisamitaleja. Hän kuoli 52-vuotiaana marraskuussa 2015.http://www.volley.ru/news/12978/ http://vivevoley.peru.com/voley-internacional/marina-nikulina-pankova- campeona-mundial-fallecio-53-anos-noticia-417285 == Lähteet == * Marina Nikulina Bio, Stats and Results Olympics at Sports-Reference.com === Viitteet === Luokka:Neuvostoliittolaiset lentopalloilijat Luokka:Neuvostoliittolaiset olympiavoittajat Luokka:Venäläiset lentopalloilijat Luokka:Vuonna 1963 syntyneet Luokka:Vuonna 2015 kuolleet
Hämeen maanpuolustuspiiri

Hämeen maanpuolustuspiiri on yksi Maanpuolustuskoulutusyhdistyksen puolustusvoimien maavoimien toimintaan liittyvä piiri. Siihen kuuluvat entisen Hämeen läänin käsittävät alueet Kanta-Hämeessä, Pirkanmaalla ja Päijät- Hämessä. https://www.mpk.fi/Default.aspx?tabid=1062< == Koulutuspaikat == Kun Maanpuolustuskoulutusyhdistysken koulutus- ja tukiyksiköt lakkautettiin, niiden toimintaa jatkoivat maanpuolustuspiirien koulutuspaikat. Hämeen maanpuolustuspiirissä ovat Kanta-Hämeessä Hattulan koulutuspaikka, Keski- Suomessa Jyväskylässä Tikkakosken koulutuspaikka, Päijät-Hämeessä Lahden koulutuspaikka ja Pirkanmaalla Tampereen koulutuspaikka. == Lähteet == Luokka:Vapaaehtoinen maanpuolustus
Kalle Kämäräinen (harmonikkataiteilija)

Kalle Samuli Kämäräinen (s. 1991 Mikkeli) on suomalainen harmonikkataiteilija. Kämäräinen on yltänyt useaan otteeseen palkintosijoille suomalaisissa harmonikkakilpailuissa. Hän on vaikuttanut Helminauha-orkesterissa vuodesta 2007. == Historia == Kämäräinen aloitti soittamaan harmonikkaa seitsemänvuotiaana. Hänen opettajinaan ovat toimineet mm. Arto Kivekäs ja Alpo Pohja. == Levytykset == * Arto Kivekkään Harmonikkakoulun 25v Juhlalevy (2005) * Saimaan aalloilla (2010) * Haitari ja Kesäyö (2010) * Toisesta todellisuudesta CD-single (2013) * Mitä tahdot CD-single (2013) == Lähteet == Luokka:Suomalaiset harmonikansoittajat Luokka:Elävät henkilöt Luokka:Vuonna 1991 syntyneet
Carl Gustaf Nilsson

Carl Gustaf Nilsson (8. elokuuta 1944 Helsinki – 8. lokakuuta 2015 Helsinki) oli suomalainen gynekologi ja professori. Hän oli Helsingin yliopiston naistentautien ja synnytysopin ruotsinkielinen professori 2001–2012. Hän oli erityisesti kiinnostunut naisten virtsankarkailun kirurgisista hoidoista ja kehitti Uppsalan yliopistossa keksittyä uutta hoitomuotoa.Kuolleet: Carl- Gustaf Nilsson 1944–2014, Gynekologian kehittäjä ja purjehtija, Helsingin Sanomat 9.11.2015 s. B 15 Artikkelin verkkoversio Purjehduksen parissa hän toimi Suomen purjehdusjoukkueen valmentajana Montrealin (1976) ja Moskovan olympialaisissa (1980 Tallinna). == Lähteet == Luokka:Suomalaiset gynekologit Luokka:Suomalaiset professorit Luokka:Helsingin yliopiston professorit Luokka:Vuonna 1944 syntyneet Luokka:Vuonna 2015 kuolleet
Joseph Atiyeh

Joseph Atiyeh (, s. 19. toukokuuta 1957) on syyrialainen vapaapainin olympiamitalisti. Atiyeh saavutti Los Angelesin olympialaisissa 1984 hopeaa 100 kg:n painoluokassa. Hän voitti romanialaisen Vasile Puşcaşun, Intian Kartar Dhillon Singhin ja kreikkalaisen Georgios Poikilidisin, kunnes hävisi loppuottelussa Yhdysvaltojen Lou Banachille selätyksellä ajassa 1.01. Tämä oli Syyrian kaikkien aikojen ensimmäinen olympiamitali. Koko ikänsä Yhdysvalloissa asunut, kaksoiskansalaisuuden omannut Atiyeh edusti seuratasolla yhdysvaltalaista, Baton Rougen kaupungissa toimivaa LSU Tigers -seuraa. Myös hänen veljensä Dennis Atiyeh on olympiapainija == Lähteet == Luokka:Syyrialaiset vapaapainijat Luokka:Syyrialaiset olympiamitalistit Luokka:Vuonna 1957 syntyneet Luokka:Elävät henkilöt